Το σπίτι της Ελένης στα Χανιά αποτελεί ένα κανονικό και πλήρως οργανωμένο σπίτι, στο οποίο μπορούν να φιλοξενηθούν τόσο παρέες, όσο και οικογένειες. Χαρακτηρίζεται από την άνεση και την καλή διαμόρφωση των χώρων του σπιτιού, αλλά και από την τοποθεσία του, η οποία προσφέρει ευκολία πρόσβασης στα σημεία της πόλης των Χανίων που παρουσιάζουν ενδιαφέρον αφού δε χρειάζεται μετακίνηση με αυτοκίνητο (για το οποίο μας παρασχέθηκε χώρος στάθμευσης στην πυλωτή της οικοδομής!). Το σπίτι είχε ότι χρειαζόμασταν, καθαρές πετσέτες, σεντόνια και ήταν πολύ καθαρό και περιποιημένο.
Ιδιαίτερη αναφορά θα πρέπει να κάνω στην Ελένη, η οποία ενδιαφέρθηκε να έρθει σε επικοινωνία μαζί μου μέρες πριν το ταξίδι δείχνοντας ενδιαφέρον, ήταν ευγενέστατη και μας έκανε να νιώσουμε πολύ άνετα και οικεία! Μας εντυπωσίασε η προετοιμασία που έκανε για να μας υποδεχτεί, ετοίμασε από ένα συμβολικό δώρο για τον καθένα μας και μας έδωσε χρήσιμες πληροφορίες για το που να πάμε και πώς να οργανώσουμε τις διακοπές μας στα Χανιά!
Μείναμε πολύ ευχαριστημένοι από τη διαμονή μας στα Χανιά και πρόκειται για ένα σπίτι που θα το συνιστούσα ανεπιφύλακτα και σίγουρα θα το αναζητούσα για ενδεχόμενη μελλοντική επίσκεψή μου στα Χανιά!